ཡང་འབྲུག་པ་རིན་པོ་ཆེ་ལ་བསྟོད་པ། ངག་དབང་ཆོས་རྒྱལ་ཁྲིམས་
ལུགས་གཉིས་ཀ་མཛད། ། འབྲུག་པ་ཀུན་ལེགས་སྤྲང་ཉོག་ཁྱེར་ནས་འདུག ། ཕ་
སྤུན་ཡལ་བར་འདོར་དམ་རིན་པོ་ཆེ། ། ངག་དབང་ཆོས་རྒྱལ་ཞབས་ལ་གསོལ་བ་
འདེབས། ། ཞེས་སོ། །
ཡང་རྟོགས་ལྡན་བསམ་གཏན་དཔལ་བ་ལ་རྒྱ་ནག་གི་གདན་འདྲེན་བྱུང་
ནསདབང་ཞུ་ཟེར་བ་ལ་འཕྲིན་འདི་འཕུལ་ནས་གདའ། བུམ་པ་མགོ་ཐོག་ཏུ་
ཐོགས་པའི་གདུང་རྒྱུད་ནི་མིན། ། དབང་བཞི་སེམས་ལ་བསྐུར་བའི་རྣལ་འབྱོར་
པ་ཅིག་ལགས་སོ། ། གསུངས་པ་དེ་ཐག་ཆོད་རང་ཅིག་འདུག་པ་ལ། འབྲུག་པ་
ཀུན་ལེགས་དེ་བདེན་བསམས་ནས་གླུ་འདི་བཏང་ངོ། ། འཛིན་དཀའི་ཕ་ཡུལ་དུ་
སྡོད་པའི་ཧོར་འདྲ་མི་སྡེ་ནི་མིན། ། རྒྱལ་ཁམས་ཕྱོགས་མེད་པ་ལ་འགྲིམ་པའི་རྣལ་
འབྱོར་པ་ལགས་སོ། ། ཕ་སྤུན་ནང་འཐབ་རྒྱག་པའི་གདན་ས་འཛིན་མཁན་ནི་
མིན། ། རྒྱལ་ཁེ་གཞན་ལ་སྟེར་བའི་རྣམ་འབྱོར་པ་གཅིག་ལགས་སོ། ། ཚུལ་ཁྲིམས་
རང་དོན་དུ་བསྲུང་བའི་འཕགས་པ་ཉན་རང་ནི་མིན། ། མི་དགེ་གཞན་དོན་དུ་
སྤང་བའི་བྱང་ཆུབ་སེམས་དཔའ་ཅིག་ལགས་སོ། ། ཐ་སྙད་སྨིག་སྒྱུ་ལ་ཞེན་པའི་
ཚིག་ཕྱིར་འབྲང་མཁན་ནི་མིན། ། བརྗོད་མེད་དོན་ལ་ལྟ་བའི་རྣལ་འབྱོར་པ་ཅིག་
ལགས་སོ། ། ཉམས་མྱོང་འཇའ་ཚོན་ལ་ཞེན་པའི་བླུན་སྒོམ་སྒོམ་ཆེན་ནི་མིན། །
རྟོགསཔ་སྡུག་རུས་ཐུབ་པའི་རྣལ་འབྱོར་པ་ཅིག་ལགས་སོ། ། ཕྱི་རྒྱའི་བསྟན་པ་
འཛིན་པའི་ངག་དབང་ ཆོས་ རྒྱལ་ ནི་མིན། ། དགྲ་གཉེན་ཁྱད་ པར་ མེད་ པའི་
འབྲུག་པ་ཀུན་ལེགས་པ་ལགས་སོ། ། འདྲེ་སྲིན་སེམས་རྒྱུད་དཀྲུག་པའི་སྤྱོད་ཡུལ་
་
490

རྟོགས་ལྡན་ནི་མིན། ། ཅིར་སྣང་ལྷ་སྐུར་ཤར་བའི་རྣལ་འབྱོར་པ་ཅིག་ལགས་སོ། །
གསང་སྔགས་ཁྲོམ་དུ་གྱེར་བའི་སྔགས་པ་འབག་འཆམས་ནི་མིན། ། སྣང་སྲིད་
དཀྱིལ་འཁོར་དུ་རྟོགས་པའི་རྣལ་འབྱོར་པ་ཅིག་ལགས་སོ། ། སྟག་ལྤགས་ཁ་ཊཾ་
འཛིན་པའི་གཙང་སྨྱོན་ནི་མིན། ། འཇམ་པོས་བུ་མད་གསོ་བའི་བློ་བདེ་གུ་ཡངས་
པ་ལགས་སོ། ། མི་དབང་གོང་མ་མཉེས་པའི་ཁྱི་དཔོན་མགོན་བཀྲས་ནི་མིན། །
རྒྱལ་ཁམས་ཡོན་བདག་མགུ་བའི་གཅེས་ཕྲུག་ཅིག་ལགས་སོ། ། ཤར་མོས་ཆུང་མ་
འདོན་པའི་ དགོན་ གསར་ ཆོས་རྗེ་ནི་མིན། ། འཕྲད་ཚད་ ཇོ་ མོཪ་ ཁུགས་ པའི་
འབྲུག་པ་ཀུན་ལེགས་ལགས་ སོ། ། རབ་འབྲིང་ཐ་གསུམ་འཁྲིད་པའི་ཞྭ་ནག་
གསེར་མདོངས་ནི་མིན། ། སྐལ་ལྡན་སློབ་མ་བརྟགས་པའི་འབྲུག་པ་ཀུན་ལེགས་
ལགས་སོ། ། སྡུག་ཚིག་ཀུན་ལ་ལོག་པའི་གཉེར་གཞིས་འཛིན་མཁན་ནི་མིན། །
ཀུན་ལ་དག་སྣང་འབྱོངས་པའི་རྣལ་འབྱོར་པ་ཅིག་ལགས་སོ། ། བློ་མང་འདུན་མ་
དཀྲུག་པའི་ཕྲལ་སྣང་གདོང་འདེད་པ་ནི་མིན། ། བརྩམས་པ་མཐའ་རུ་སྐྱེལ་བའི་
རྣམ་འབྱོར་པ་ཅིག་ལགས་སོ། ། ཡིད་སྨོན་ཚིག་ལ་རེ་ནས་སྨོན་ལམ་འདེབས་
མཁན་ནི་མིན། ། ཚོགས་གཉིས་མངོན་དུ་འགྱུར་ནས་བསམས་ཚད་འགྲུབ་པ་
ཅིག་ལགས་སོ། ། ཞེས་འབྲུག་པ་ཀུན་ལེགས་ཀྱིས་སྨྲས་སོ། །